Italodalmaatsia keeled

**Italodalmaatsia keeled** või **keskromaani keeled** on rühm romaani keeli, mida kõneldakse Itaalias, Korsikal (Prantsusmaal) ja varem on kõneldud Dalmaatsias (Horvaatias).

Italodalmaatsia keeled saab liigitada
  
* italoromaani keelteks, kuhu kuulub enamik kesk- ja lõunaitaalia keeli 
* dalmaatsiaromaani keelteks, kuhu kuuluvad dalmaatsia ja istrioti keel.

Üldtunnustatud neli romaani keelte haru on lääneromaani, italodalmaatsia, sardi ja idaromaani. Kuid on ka teisi viise, kuidas italodalmaatsia keeli nendesse harudesse liigitada saab:

* italodalmaatsia keeled arvatakse mõnikord idaromaani keelte (kuhu kuulub rumeenia keel) hulka kuuluvaks, mis viib lääne-, sardi- ja idaharudeni
* italodalmaatsia keeled arvatakse mõnikord lääneromaani keelte (kuhu kuuluvad gallia ja ibeeria keeled) hulka kuuluvaks kui italolääne keeled, mis viib italolääne-, sardi- ja idaharudeni
* italoromaani keeled arvatakse mõnikord italolääne keelte hulka kuuluvaks, kus dalmaatsiaromaani keeled kuuluvad idaromaani keelte hulka, mis viib italolääne-, sardi- ja idaharudeni
* korsika (italodalmaatsia keelte hulgast) ja sardi keel arvatakse mõnikord kokku lõunaromaani või saarteromaani keelteks, mis viib lääne-, italodalmaatsia-, lõuna- ja idaharudeni.

## Keeled

Vastastikuse arusaadavuse kriteeriumi alusel loetleb Dalby neli keelt: itaalia (toskaana ja keskitaalia), korsika, naapoli–sitsiilia ja dalmaatsia keel.

### Dalmaatsiaromaani keeled

* dalmaatsia keelt kõneldi Horvaatia Dalmaatsia piirkonnas. See hääbus 19. sajandil
* istrioti keel on väljasurev teisend, mida kõneldakse Horvaatias Istria poolsaare edelaosas.

### Veneetsia keel

Veneetsia keel on mõnikord lisatud italodalmaatsia keelte hulka, kui see on galloitaalia keelte hulgast välja arvatud, ja siis on see tavaliselt rühmitatud istrioti keelega. Kuid *Ethnologue* ja *Glottolog* ei ole veneetsia keelt italodalmaatsia keelte hulka rühmitanud, erinevalt istrioti keelest.

### Toskaana murded

* toskaana-korsika: murderühm, mida kõneldakse Itaalia Toscana piirkonnas ja Prantsusmaa Korsika saarel
** põhjatoskaana murded
*** firenze murret kõneldakse Firenze linnas ja see oli aluseks itaalia standardkeele kujunemisele
*** teised murded: *pistoiese; pesciatino või valdinievolino; lucchese; versiliese; viareggino; pisano-livornese*
** lõunatoskaana murded
*** *aretino-chianaiolo, senese, grossetano* murded
** Korsikal kõneldav korsika keel arvatakse olevat Toscana päritolu
*** galluura ja sassari keeli, mida kõneldakse Sardiinia põhjatipus, võib pidada kas korsika murreteks või korso-sardi üleminekuteisenditeks.

### Itaalia keel

Itaalia keel on ametlik keel Itaalias, Šveitsis, San Marinos, Vatikanis ning Lääne-Istrias (Sloveenias ja Horvaatias). Varem oli sellel ametlik staatus Albaanias, Maltal ja Monacos, kus seda veelgi laialdaselt räägitakse, samuti endiste Itaalia Ida-Aafrika ja Itaalia Põhja-Aafrika piirkondades, kus see mängib olulist rolli erinevates sektorites. Itaalia keelt räägivad ka suured välismaised kogukonnad Ameerikas ja Austraalias. Itaalia keel põhines algselt ja peamiselt firenze murdel: seejärel on seda sügavalt mõjutanud peaaegu kõik piirkondlikud itaalia keeled, samas kui selle hääldus (tuntud kui *Pronuncia Fiorentina Emendata*, muudetud firenze hääldus) põhineb rooma murde aktsendil; need on põhjused, miks itaalia keel erineb oluliselt toskaana murdest ja selle firenze teisendist.

### Keskitaalia murded

Keskitaalia murdeid kõneldakse peamiselt järgmistes piirkondades: Lazio (sealhulgas Rooma); Umbria; Kesk-Marche; väike osa Abruzzost ja Toscanast.

* rooma murre, kõneldakse Roomas, Lazios. Nagu eespool mainitud, it is the basis of the aktsent of the received pronunciation itaalia standardkeeles
* *tuscia* või *viterbese:* kõneldakse Lazio Viterbo provintsis
* keskpõhjalazio: kõneldakse *[[Città metropolitana di Roma Capitale]]* lõunaosas ning Lazio Frosinone ja Latina provintside põhjaosades
* umbria: kõneldakse Umbrias
* keskmarchigiano: kõneldakse Marche keskosas
* sabino: kõneldakse L'Aquila linnas (Abruzzo) ja Rieti provintsis (Lazio).

### Naapoli keel

Naapoli keelt kõneldakse järgmistes piirkondades: Lõuna-Marche; Lazio äärmine lõunaosa; Abruzzo; Molise; Campania (sealhulgas Naapoli); Basilicata; ning nii Apuulia kui ka Calabria põhjaosa.

* naapoli keele campano murded, irpino, lõuna-laziale: kõneldakse Naapolis ja Campanias; ning Lõuna-Lazios
* abruzzese-lõunamarchigiano: kõneldakse Abruzzo piirkonnas ja Lõuna-Marche piirkonnas
* molise murded: kõneldakse Molise piirkonnas
* basilicata (lucania): kõneldakse Basilicata piirkonnas
* puglia või apuulia murre: kõneldakse Apuulia põhjaosas
* cosentino, ka põhjakalaabria: kõneldakse Calabria põhjaosas Cosenza provintsis
* vastese, kõneldakse Vasto linnas.

### Sitsiilia keel

* sitsiilia keelt kõneldakse Sitsiilia saarel; ja nii Calabria kui ka Apuulia lõunaosas; ning Cilentos Campania äärmises lõunaosas
** pärissitsiilia keelt, kõneldakse Sitsiilia saarel: läänesitsiilia; keskmetafonetica; kagumetafonetica; ennese; idanonmetafonetica; messinese
** sitsiilia murded teistel saartel: isole eolie Lipari saartel; pantesco Pantelleria saarel
** *Calabro* või kesklõunakalaabria: murdeid kõneldakse Calabria piirkonna kesk- ja lõunaosas
** salentino murre, kõneldakse Lõuna-Apuulia Salento piirkonnas
** lõunasilento murre: kõneldakse Roccagloriosas ja Rofranos Cilento lõunatipus, mis on Campania piirkonna Salerno provintsi lõunaosas
* cilento murre: kõneldakse Cilentos, seda on mõjutanud nii naapoli kui ka sitsiilia keel.

Lisaks kõneldakse Kesk-Lõuna-Itaalias mõnd galloitaalia keelt.

### Juudi-itaalia keel

Juudi-itaalia keeled on itaalia keele teisendid, mida kasutasid juudi kogukonnad 10. - 20. sajandil Itaalias ja Kreekas (Korfu ja Zákynthos).

## Vaata ka

* Itaalia keeled
* Itaalia keel
* Piirkondlik itaalia keel